Ήμουν μια νεαρή δικηγόρος τότε.
Γύρω στα 25.
Μόλις είχα μετακομίσει στο Μιλγουόκι.
Ήμουν μόνη γυναίκα. Δεν ήξερα πολύ κόσμο.
Με παίρνει ο Τζέρι Μπόιλ, το αφεντικό μου.
Είπε "Αναλάβαμε μια νέα υπόθεση. Είναι σημαντική.
Θέλω να πας στην αστυνομική διοίκηση".
ΜΙΛΓΟΥΟΚΙ ΚΕΝΤΡΟ ΠΟΛΗΣ
Ο Τζέρι Μπόιλ είπε
"Τον είχα εκπροσωπήσει στο παρελθόν.
Είναι καλός. Μη φοβάσαι, δεν δαγκώνει".
Πήγα αμέσως, όπως ζήτησε,
να δω τον Τζέφρι Ντάμερ.
Η πρώτη μου υπόθεση.
Όταν πρωτοπήγα να τον δω,
βρήκα μια πολύ μικρή αίθουσα ανακρίσεων.
Ο Τζεφ καθόταν στη γωνία του τραπεζιού.
Είχα απίστευτο άγχος.
Ένιωθα ότι ήμουν σε πολύ βαθιά νερά.
Ακόμα και βετεράνοι αστυνομικοί
το θεωρούν τον πιο παράξενο τόπο δολοφονίας.
Τη χώρα έχει συνεπάρει η τρομακτική ιστορία του Τζέφρι Ντάμερ.
Φόνος, ακρωτηριασμός, κανιβαλισμός.
Σοκ και τρόμος, καθώς μια τεράστια χύτρα μεταφέρεται
στην πιο αποτρόπαια υπόθεση μαζικής δολοφονίας
στο Μιλγουόκι.
Ένιωθα σαν την Κλαρίς Στάρλινγκ στο Η Σιωπή των Αμνών.
Ήταν πολύ ευγενικός.
Ξαφνιάστηκα λίγο, νομίζω,
με το πόσο φιλικός ήταν ο Τζεφ.
Για να είσαι καλός συνήγορος υπεράσπισης,
πρέπει να είσαι μη επικριτικός
και ν' αναπτύξεις εμπιστοσύνη.
Με είπε Γουέντι, τον είπα Τζεφ.
Όλα καλά, Τζεφ. Μην ντρέπεσαι.
Σου προκαλώ αμηχανία;
Όχι. Πρέπει να το αντιμετωπίσω, οπότε…
Πολύ αλλόκοτο δεν είναι;
Δεν συζητιέται εύκολα.
Είναι κάτι που κρατούσα θαμμένο
βαθιά μέσα μου για πολλά χρόνια και…
Ναι…
Σαν να προσπαθείς να βγάλεις μια πέτρα δύο τόνων από πηγάδι.
Τίποτα δεν μπορεί να σε προετοιμάσει
για τέτοιο μακελειό.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
22 ΙΟΥΛΙΟΥ 1991
ΜΙΛΓΟΥΟΚΙ, ΟΥΙΣΚΟΝΣΙΝ
Ήταν ήσυχη βραδιά.
Απ' αυτές τις υγρές, καλοκαιρινές βραδιές.
Ήμουν τηλεοπτικός ρεπόρτερ
κι απ' τους πρώτους που έφτασαν στο διαμέρισμα του Ντάμερ
όταν συνελήφθη.
Όταν έφτασα και είδα τα πρόσωπα των αστυνομικών,
κατάλαβα ότι κάτι σημαντικό συνέβαινε εκεί.
Βρήκα έναν αστυνομικό που γνώριζα.
Μπόμπι Ράο τον έλεγαν.
Του είπα "Έλα, Μπόμπι. Σοβαρά τώρα;"
Με κοίταξε, έγνεψε και είπε "Απολύτως. Πολύ σοβαρά".
Υπαστυνόμε Ρούζβελτ Χαρέλ.
Ερευνούμε μια ανθρωποκτονία
που έλαβε χώρα στην πολυκατοικία 900 στη Βόρεια Οδό 25.
Έχουμε συλλάβει ένα άτομο.
Είναι πολύ πιθανό να υπάρχουν κι άλλες ανθρωποκτονίες.
Τις ερευνούμε. Ίσως εμπλέκεται αυτό το άτομο.
Τον αστυνομικό στην είσοδο των Διαμερισμάτων Όξφορντ
τον ήξερα.
Τον ρωτήσαμε, ικετέψαμε,
"Να φωτογραφίσουμε το διαμέρισμα του Ντάμερ;"
Αρνήθηκε. "Αν το φωτογραφίσετε, θ' απολυθώ".
Είπε "Μπορείτε να κοιτάξετε.
Αλλά μην περάσετε το κατώφλι".
Οπότε, πήγαμε στην πόρτα,
πιαστήκαμε απ' την κάσα, σκύψαμε μπροστά
κι είδαμε το εσωτερικό.
Θυμάμαι ότι δεν είχε κάτι αξιοσημείωτο.
Είχε μια τυλιγμένη μοκέτα.
Μια κουζίνα στα αριστερά.
Ένα υπνοδωμάτιο στα δεξιά κι ένα μπάνιο.
Αλλά αυτό που ξεχώριζε όσο τίποτα
ήταν ένα ανατριχιαστικό φωτιστικό λάβας που λειτουργούσε ακόμα.
Η μάζα πήγαινε πάνω κάτω.
Το διαμέρισμα είχε μια απόκοσμη αίσθηση.
Τη βραδιά της σύλληψης…
Δούλευα στη Milwaukee Sentinel τότε.
Ήμουν ο μόνος ρεπόρτερ εκεί. Ήταν αργά.
Η Τίνα Μπέρνσαϊντ,
βραδινή αστυνομική ρεπόρτερ, πήρε τηλέφωνο.
Είπε "Τζέιμς, θέλω να το γράψεις πολύ προσεκτικά".
Νιώθεις την πίεση του συντάκτη πάνω απ' το κεφάλι σου, που λέει
"Θέλω το άρθρο τώρα".
Το στέλνω στον βραδινό συντάκτη.
Το διορθώνει, το στέλνει για δημοσίευση.
Θυμάμαι να μου λέει τότε
"Θα είναι η είδηση με τον μεγαλύτερο ντόρο στην πόλη του Μιλγουόκι".
Ήμουν εισαγγελέας στο Μιλγουόκι για πολλά χρόνια
πριν γίνω συνήγορος υπεράσπισης.
Έχω υπάρξει και στους δύο ρόλους.
Μου τηλεφώνησε κάποιος απ' τον τηλεοπτικό μας σταθμό.
"Θέλω να σου μιλήσω για έναν πελάτη σου".
"Για ποιον;" "Για τον Τζέφρι Ντάμερ.
Μάλλον είναι μανιακός δολοφόνος".
Τον είχα εκπροσωπήσει το 1988
για σεξουαλικό έγκλημα.
Είπα "Περίμενε. Πρέπει να τηλεφωνήσω στον πατέρα του".
Πήρα τον Λάιονελ Ντάμερ
και του είπα ό,τι μου είχε πει ο ρεπόρτερ.
Του είπα ότι θα έβαζα κάποιον να βρει τι συνέβαινε.
Πήρα τη Γουέντι Πάτρικους.
Ήταν διαθέσιμη.
Πρώτα με πήγαν να δω τον αστυνόμο Μέρφι.
Οι αστυνομικοί έλεγχαν πλήρως την ανάκριση τότε.
Όταν πρωτοσυνάντησα τον Ντάμερ,
μου είπε μόνο
"Γιατί δεν με σκοτώνεις τώρα
για ό,τι έκανα;"
Κάθισα μαζί του.
Τον διαβεβαίωσα πως ό,τι και να μου έλεγε
δεν θα έδειχνε το ποιόν του
και δεν θα επηρέαζε τη γνώμη μου για εκείνον.
Και στη συνέχεια,
έγραψε την ομολογία του.
Ήμουν υπαστυνόμος στη μονάδα ανθρωποκτονιών.
Ο Ντένις Μέρφι κι ο Πατ Κένεντι
ήταν οι κύριοι ανακριτές του Ντάμερ.
Για την ακρίβεια, αυτό έκαναν κάθε μέρα.
Μπορούσε και θυμόταν
κάθε λεπτομέρεια των ανθρωποκτονιών.
ΠΗΡΕ ΚΑΠΟΙΟΝ ΠΟΥ ΕΚΑΝΕ ΩΤΟΣΤΟΠ
Ήταν απίστευτο.
Απ' ό,τι θυμάμαι,
ο Τζεφ ήταν λίγο μεθυσμένος τότε.
Τον ρώτησα γιατί τα έλεγε όλα στην αστυνομία,
γιατί ομολογούσε.
Είπε "Γουέντι, βρήκαν πολλά στο διαμέρισμά μου.
Τέλος τα παραμύθια.
Οπότε, προτιμώ να συνεχίσω να τους μιλάω".
Είχε πάρει την απόφασή του.
Σ' εκείνο το σημείο, του είπα "Τζεφ, θα το σεβαστώ".
Είχε ομολογήσει.
Ήξερα ότι ο Ντάμερ δεν είχε υπεράσπιση.
Του είπα "Τι θες να κάνω;"
Είπε "Θέλω να μάθω γιατί είμαι έτσι".
Οπότε, του είπα
"Μπορώ να βρω έναν καλό ψυχίατρο
να έρθει να σου μιλήσει
και να ισχυριστεί αθωότητα λόγω ψυχικής νόσου.
Παραφροσύνη.
Αλλά πρέπει οι γιατροί
να μπορούν να το στηρίξουν".
Το δύσκολο ήταν να βρω αρκετές πληροφορίες για τους γιατρούς
για να έχουν μια απάντηση.
Η ερώτηση ήταν "Είναι τρελός ή όχι;"
Τους επόμενους μήνες, πέρασα πολύ χρόνο μαζί του
μιλώντας για όλα τα θύματα
και συγκεντρώνοντας όσο το δυνατόν περισσότερες πληροφορίες.
Η Γουέντι Πάτρικους ηχογράφησε πάνω από 32 ώρες συζητήσεων
για να προετοιμαστεί για την υπεράσπιση.
Οι συζητήσεις πραγματοποιήθηκαν από Ιούλιο έως Οκτώβριο του 1991.
Αυτές οι κασέτες δεν είχαν κυκλοφορήσει στη δημοσιότητα… έως τώρα.
Εντάξει, Τζεφ. Πες μου τι σκέφτεσαι.
Έχω αναρωτηθεί τι με οδήγησε
στο να διαπράξω τους φόνους.
Τι αναζητούσα
για να γεμίσω το κενό που ένιωθα.
Το να δολοφονείς κάποιον και να τον ξεφορτώνεσαι αμέσως
δεν σου χαρίζει ευχαρίστηση που διαρκεί πολύ
ούτε αίσθηση ικανοποίησης.
Κι όμως, ένιωθα την παρόρμηση
να το κάνω όλα αυτά τα χρόνια.
Ο Τζεφ ήθελε να δώσει τα ονόματα όλων των θυμάτων.
Αυτό ήταν πολύ ασυνήθιστο
για κάποιον που ήταν πραγματικός κατά συρροήν δολοφόνος.
Δεν το αρνήθηκε.
Είπε "Ναι, σκότωνα συνέχεια.
Έτσι σκότωνα. Και γι' αυτόν τον λόγο".
Δεν φαινόταν να έχω
το φυσιολογικό αίσθημα της ενσυναίσθησης.
Αναρωτήθηκες ποτέ "Γιατί δεν νιώθω ό,τι οι κανονικοί άνθρωποι;";
Αναρωτήθηκα.
Στην αρχή, είχα φαντασιώσεις.
Πάντα φαντασιωνόμουν στην αρχή, και μετά,
οι φαντασιώσεις γίνονταν πραγματικότητα στο τέλος.
Εξέλισσε τις φαντασιώσεις του
σε βαθμούς και μέρη που οι περισσότεροι δεν θα διανοούμασταν καν.
Μίλησα με τον Τζέφρι Ντάμερ
κατόπιν αιτήματος του Τζέρι Μπόιλ.
Ερωτήθηκα εάν πίστευα ότι η υπεράσπιση μπορούσε να επικαλεστεί παραφροσύνη.
Είχα μια 30ετή καριέρα ως δικαστικός ψυχολόγος στο Μιλγουόκι.
Η υπόθεση του Ντάμερ προέκυψε στα μισά της καριέρας μου.
Ακολούθησαν κι άλλες, αλλά καμία σαν αυτήν.
Τι τα προκάλεσε όλα αυτά;
Μακάρι να μπορούσα να δώσω μια ξεκάθαρη απάντηση.
Αν υπάρχει κάτι που μπορεί να θεωρηθεί υπεύθυνο,
είναι η διαστροφή μου.
Χρόνια δεν σκέφτομαι φυσιολογικά.
ΙΟΥΛΙΟΣ 1991
Ο Τζέφρι δεν μιλούσε το ίδιο ανοιχτά για την οικογένειά του.
Είδα φωτογραφίες του ως παιδί με τον μπαμπά του, τον Λάιονελ.
Και φαινόταν πολύ φυσιολογικός.
Έπαιζαν με την μπάλα.
Ο πατέρας του έλειπε συχνά.
Ήταν επιστήμονας. Συνέχιζε την εκπαίδευσή του.
Ο Τζεφ έλεγε κατηγορηματικά ότι δεν υπήρχαν τραύματα
που τον ώθησαν σε όσα έκανε.
Δεν κακοποιούνταν σεξουαλικά, δεν τον έδερναν.
Αυτό που είπε σ' εμένα και τον Τζέρι Μπόιλ σχετικά με την παιδική του ηλικία,
που τον επηρέασε πολύ,
ήταν οι συνεχείς καβγάδες μεταξύ των γονιών του.
Τι πρόβλημα είχαν οι γονείς σου όταν ήσουν μικρός;
Απλώς δεν μπορούσαν να τα πάνε καλά.
Ειδικά η μαμά μου.
Υπήρχε βία;
Μόνο χαστούκια και χτυπήματα.
Ποιος χτυπούσε ποιον;
Η μαμά τον μπαμπά.
Εσύ με ποιον ήσουν;
Προσπαθούσα να μην είμαι με κανέναν.
Είχα ζητήσει το οικογενειακό ιστορικό
και των δύο γονέων
για να δω αν υπήρχε παραφροσύνη
ή κάτι περίεργο στα μέλη της οικογένειας
που ίσως μας έδειχνε
πώς ο Ντάμερ έγινε αυτό που ήταν.
Δεν βρήκα τίποτα απ' τη μεριά του Λάιονελ Ντάμερ.
Απ' τη μεριά της Τζόις,
υπήρχαν θέματα αλκοολισμού στην οικογένεια.
Αλλά σε πολλές οικογένειες υπάρχουν.
Δεν σήμαινε κάτι για μένα.
Ο Τζέφρι είχε έναν αδερφό. Γεννήθηκε όταν ο Τζέφρι ήταν έξι.
Τον Ντέιβιντ.
Όλη η προσοχή στράφηκε τότε στον μικρό του αδερφό.
Ήδη έμενε συχνά μόνος.
Όταν ήμασταν μικροί με τον Τζεφ,
δεν νομίζω ότι είχε πολλούς φίλους.
Δεν θυμάμαι να έρχονται άλλοι στο σπίτι.
Στην ουσία, ήμουν εγώ κι ο Τζεφ.
Μέναμε σε απέναντι σπίτια,
οπότε παίρναμε τα ποδήλατα και βγαίναμε στον δρόμο.
Ή παίζαμε μπάλα, κάναμε έλκηθρο.
Ο πατέρας του προβληματιζόταν
που ο Τζέφρι δεν τα πήγαινε καλά στο σχολείο.
Δεν είχε πολλούς φίλους.
Δεν είχε ποτέ επαφές με κορίτσια.
Από πότε ήξερες ότι είσαι ομοφυλόφιλος;
Από τα 13 μου, θα έλεγα.
Ο Τζέφρι συνειδητοποίησε τη σεξουαλικότητά του
όταν μπήκε στην εφηβεία περίπου.
Όπως είναι αναμενόμενο, δηλαδή.
Ήξερε ότι θα ήταν αντίθετο
με όσα ήθελαν οι γονείς του.
Εκείνη την εποχή περίπου,
πειραματίστηκε σεξουαλικά μ' ένα αγόρι στη γειτονιά.
Τι έκανες;
Απλώς φιλιόμασταν,
ήμασταν ξαπλωμένοι μαζί
στο δεντρόσπιτο.
Ήμουν περίπου 14 ή 15 ετών.
Και ήταν συναινετικό.
Καθώς μεγάλωνε,
ο Τζέφρι ύψωσε ένα συναισθηματικό τείχος
από συνομηλίκους, δασκάλους,
παιδικούς φίλους, ως και τους γονείς του.
Είχα εκλεγεί Εισαγγελέας στην Κομητεία Μιλγουόκι
την περίοδο των φόνων του Ντάμερ.
Ήμουν και ο δημόσιος κατήγορος στην υπόθεση.
Προσπαθούσα ν' αποδείξω την ενοχή του.
Όταν πήγαινε τρίτη λυκείου πια,
άρχισε να έχει σεξουαλικές φαντασιώσεις.
Μία απ' αυτές ήταν να κάνει σεξ με κάποιον
που είχε υποκύψει πλήρως σ' εκείνον.
Ν' αναγκάσει με τη βία κάποιον να υποκύψει.
Πότε σκέφτηκες για πρώτη φορά να το κάνεις σε κάποιον;
-Ως φαντασίωση απλώς. -Ναι.
Μάλλον όταν ήμουν γύρω στα 18.
Είχε φαντασιώσεις για κάποιον που έκανε τζόγκινγκ εκεί.
Αναρωτιόταν πώς θα ήταν χωρίς μπλούζα.
Ήθελε να κάνει σεξ μαζί του, τον έλκυε σεξουαλικά.
Αλλά δεν ήξερε πώς να τον προσεγγίσει.
Οπότε, θα τον χτυπούσε για να πέσει αναίσθητος στο δάσος
και να κάνει σεξ μαζί του.
Δεν ήθελε να τον σκοτώσει.
Ήθελε να αγγίξει, να αγκαλιάσει, να εξερευνήσει το σώμα.
Το θέμα δεν ήταν η σχέση.
Δεν είναι ο άνθρωπος.
Αλλά το γυμνασμένο, αθλητικό, αρσενικό κορμί.
Αυτό ήθελε.
Πήρε ένα ρόπαλο ως όπλο για να χτυπήσει τον άντρα.
Κρύφτηκε πίσω από ένα δέντρο.
Αλλά ο άντρας δεν πέρασε από κει.
Εγκατέλειψε την ιδέα.
Στην ουσία, ήταν η πρώτη βίαιη φαντασίωση του Ντάμερ.
Να το κάνει αυτό στον άντρα που έτρεχε στη γειτονιά του.
ΙΟΥΛΙΟΣ 1991
Από το κανάλι WTMJ TV.
Ειδήσεις όλο το 24ωρο στο Μιλγουόκι.
Αυτό είναι το News Channel 4 Daybreak.
Η πρώτη μου ευκαιρία να μοιραστώ την είδηση με τον κόσμο
ήταν σε μια ζωντανή μετάδοση σε πρωινή ειδησεογραφική εκπομπή.
Καλημέρα σας.
Μια αποτρόπαια ανακάλυψη στο Μιλγουόκι εχθές.
Η αστυνομία βρήκε κάτι τρομακτικό μέσα σε μια πολυκατοικία.
Όσα διηγήθηκα
σόκαραν τους παρουσιαστές στο στούντιο.
Μάικ και Τζούλια, η αστυνομία έφτασε τα μεσάνυχτα
και βρήκαν ένα διαμέρισμα γεμάτο ανθρώπινα μέλη.
Άντρες που δολοφονήθηκαν από έναν άλλον άντρα, ένοικο εδώ,
σε μια μαζική δολοφονία με σεξουαλικό κίνητρο, όπως φαίνεται.
Στο τέλος της μετάδοσης, περίμενα ερωτήσεις.
Πάντα ρωτούν κάτι οι παρουσιαστές.
Τα πτώματα ήταν διαμελισμένα,
όποτε δύσκολα θα ενωθούν τα κυριολεκτικά κομμάτια
για την ταυτότητα των θυμάτων.
Ήταν βουβοί.
Αργότερα, τους ρώτησα "Τι έγινε; Γιατί δεν ρωτήσατε τίποτα;"
Είπαν "Συγκλονιστήκαμε. Δεν μας ερχόταν καμία ερώτηση".
Θυμάμαι που πήγα εκεί.
Ως ρεπόρτερ, θες να το δεις με τα μάτια σου.
Γινόταν πανζουρλισμός.
Και συνεχίστηκε έτσι για μέρες.
Ήταν σοκαρισμένοι. Συνεπαρμένοι. Και δεν έπαιρναν τα μάτια τους.
Δεν φαντάζεστε τι διαστάσεις πήρε.
Ένιωθα άγχος.
Ένιωθα πολύ ενθουσιασμό, ως έναν βαθμό.
Σκεφτόμουν αν έκανα σωστά τη δουλειά μου.
Πότε χώρισαν οι γονείς σου;
Όταν ήμουν 18.
Το 1978.
Το να τον πείσω ότι δεν ήμουν εκεί για να τον κρίνω
ήταν άκρως σημαντικό.
Να μην υπάρχει προκατάληψη.
Υπήρχε πολύ υλικό.
Το ότι κέρδισα την εμπιστοσύνη του έκανε τη μεγάλη διαφορά.
Η μαμά κι ο μπαμπάς είχαν τα προβλήματά τους.
Δεν μπορούσα ν' αλλάξω κάπως την κατάσταση,
οπότε απλώς προσπαθούσα
να βρω λίγη ευτυχία με τον τρόπο μου.
Που προφανώς ήταν ο λάθος τρόπος.
ΙΟΥΛΙΟΣ 1991
ΛΥΚΕΙΟ ΡΕΒΙΡ
Ο Ντάμερ μόλις είχε τελειώσει το λύκειο.
Οι γονείς του έπαιρναν διαζύγιο
κι ο Ντάμερ ήταν μόνος στο σπίτι στο Μπαθ του Οχάιο.
Η μητέρα έδιωξε τον πατέρα απ' το σπίτι.
Εκείνος πήγε σ' ένα μοτέλ.
Εν αγνοία του πατέρα,
η μητέρα αποφάσισε "Αρκετά πια".
Έφυγε ξαφνικά με τον αδερφό του.
Ο πατέρας μάλλον δεν ήξερε
ότι η μητέρα είχε φύγει για να πάει στο Ουισκόνσιν.
Ο Ντάμερ ποτέ δεν είπε ότι "τον εγκατέλειψαν οι γονείς".
Αν και πιστεύω ότι έτσι ένιωθε.
Δεν της ξαναμίλησες απ' όταν έφυγε για το Τσιπούα Φολς;
Σωστά.
Τι συναισθήματα σου προκάλεσε αυτό;
Στενοχώρια.
Μοναξιά και πλήξη.
Σύγχυση, θα έλεγα.
Κανείς δεν ήταν σπίτι.
Είδα έναν να κάνει ωτοστόπ.
Σκέφτηκα ότι θα ήταν ωραία να έχω κάποιον να μιλάω
και να είμαι με κάποιον με τον οποίον θα θέλω να κάνω σεξ.
18 ΙΟΥΝΙΟΥ 1978
ΤΡΕΙΣ ΕΒΔΟΜΑΔΕΣ ΜΕΤΑ ΤΗΝ ΑΠΟΦΟΙΤΗΣΗ ΑΠΟ ΤΟ ΛΥΚΕΙΟ
Το 1978,
ο Στίβεν Χικς έκανε ωτοστόπ
για να πάει σε μια ροκ συναυλία.
Κάτι που ενδιέφερε πάντα τον Τζέφρι
ήταν ο κορμός, η σωματοδομή,
πόσο γεροδεμένο, πόσο ελκυστικό ήταν το άτομο.
Η κινητήριος δύναμη της έλξης του.
Αυτό με έλκυε.
Η σωματοδομή.
Το μυώδες κορμί.
Αυτό ήταν το κίνητρο.
Ο Στίβεν Χικς έκανε ωτοστόπ και δεν φορούσε μπλούζα.
Μου είπε "Ήταν απίστευτο. Ήταν η φαντασίωση που είχα.
Τώρα μπορώ να την πραγματοποιήσω".
Ο Τζέφρι σκέφτηκε
"Φοβερή ευκαιρία. Έχω αμάξι, σπίτι. Λείπουν όλοι.
Για να δω αν μπορώ να τον πείσω να έρθει στο σπίτι".
Σταμάτησε και του είπε
"Έχω μπίρα και χόρτο στο σπίτι.
Θες να έρθεις να τα μοιραστούμε;"
Ο Στίβεν Χικς είπε ναι.
Ο Στίβεν Χικς δεν ήταν γκέι.
Δεν υπήρξε σεξουαλική επαφή.
Δηλαδή δεν έκανες τίποτα μαζί του;
Όχι.
Κατάλαβα ότι δεν ενδιαφερόταν καθόλου
αφότου μίλησα λίγο μαζί του.
Οπότε, δεν νομίζω ότι του το πρότεινα.
Εντάξει.
Κάποια στιγμή, ο Στίβεν Χικς είπε στον Τζέφρι
"Πρέπει να φύγω. Δεν μπορώ να μείνω άλλο.
Θ' αναρωτιούνται πού είμαι".
Ο Τζεφ δεν ήθελε να φύγει.
Ήταν η πρώτη φορά
κι ένιωσα την επιθυμία να έχω τον έλεγχο.
Έπαψα να σκέφτομαι,
οπότε μάλλον αποφάσισα
να το κάνω, είτε ήταν γκέι είτε όχι.
Δεν είχε σημασία.
Ο Ντάμερ πήρε μια μπάρα από ένα σετ με βάρη
και χτύπησε τον Στίβεν Χικς στο κεφάλι.
Δεν ξέρω γιατί τον χτύπησα, πέρα απ' το ότι ήθελα να μείνει κι άλλο.
Ο Στίβεν ήταν αναίσθητος τότε
και ο Τζέφρι χρησιμοποιεί την μπάρα για να στραγγαλίσει τον Στίβεν.
Σκεφτόμουν πόσο εκπληκτικό ήταν
που όντως το έκανα
σ' έναν άλλον άνθρωπο.
Με σόκαρε
που έφτασα σ' αυτό το σημείο.
Ήταν ένα αίσθημα ενθουσιασμού,
ελέγχου,
αλλά ανάμεικτο με πολύ φόβο.
-Τι έκανες με το πτώμα; -Τίποτα.
Απλώς κάτω από…
Κάτω από το σπίτι, στον χώρο κάτω απ' το ισόγειο.
-Κατέβηκες να τον δεις; -Ναι, μία φορά.
Αλλά μόνο τον είδα.
Τι σκεφτόσουν καθώς έσκυψες και τον κοιτούσες;
Μια κάπως μακάβρια περιέργεια σχετικά με
το πώς είναι ένας νεκρός άνθρωπος.
Περιέργεια ανάμεικτη με πολύ φόβο.
Μετά απ' αυτό,
τον έπιασε άγχος, πανικός.
"Τι θα κάνω με το πτώμα; Πώς θα το ξεφορτωθώ;"
Άρχισα να τον διαμελίζω.
Θυμάμαι κάτι σε αυτόν.
Έκοψα τα πόδια και μετά τα χέρια και το κεφάλι.
Τον άγγιξες ξανά;
Πιθανότατα, ναι.
Το συκώτι, την καρδιά.
Κράτησε χωριστά το κεφάλι για λίγο.
Αυνανίστηκε στη θέα του διαμελισμένου πτώματος.
Απόρησες καθόλου γιατί ένιωσες τέτοια ικανοποίηση τότε,
στα 18 σου,
καθώς τον χρησιμοποίησες για να αυνανιστείς;
Ακόμα δεν νομίζω ότι ξέρω γιατί.
Ένιωσα να ενθουσιάζομαι κάνοντάς το.
Αλλά το έκανα.
Για πόσο τον είχες στο σπίτι;
Δεν ξέρω. Για έξι ώρες.
Πιο πολύ τον ικανοποίησε
αυτό που έκανε με το πτώμα μετά.
Ισχύει ότι είχε σεξουαλική διαταραχή.
Σε μια προσπάθεια να του εξασφαλίσει αθωότητα λόγω παραφροσύνης,
ένας ειδικός μας το εξήγησε πολύ λεπτομερώς.
Είμαι δικαστικός ψυχίατρος.
Κατέθεσα ως εμπειρογνώμων στην υπόθεση του Ντάμερ.
Ειδικεύομαι στις παραφιλίες,
με απλά λόγια, στις διαταραχές σεξουαλικής απόκλισης.
Οι διαφορετικές ή αποκλίνουσες εκφράσεις της σεξουαλικότητας.
Η διάγνωσή μου για τον Ντάμερ ήταν νεκροφιλία.
Η νεκροφιλία είναι μια πάθηση
κατά την οποία το άτομο διεγείρεται ιδιαιτέρως
κάνοντας σεξ με άτομα αφότου αποβιώσουν.
Έχουμε το πτώμα.
Έχουμε και τον Τζέφρι.
Στις τρεις τα ξημερώματα,
αποφάσισε να ξεφορτωθεί το πτώμα
πηγαίνοντάς το σε μια ρεματιά μερικά χιλιόμετρα μακριά.
Έβαλε το πτώμα σε σακούλες σκουπιδιών.
Τον σταμάτησε ένας αστυνομικός επειδή παραβίασε τη διαχωριστική λωρίδα.
Του έκανε αλκοτέστ. Βγήκε αρνητικό.
Ο αστυνομικός έστρεψε τον φακό στο κάθισμα
όπου βρισκόταν η σακούλα με το πτώμα του Χικς.
Ρώτησε τι ήταν. "Σκουπίδια. Οι γονείς μου χωρίζουν.
Είμαι μόνος, δεν έχω ύπνο, θα πετάξω τα σκουπίδια".
Έχεις στο πίσω κάθισμα το πτώμα αυτού που μόλις σκότωσες
και μιλάς σ' έναν αστυνομικό.
Είσαι ένα 18χρονο αγόρι.
Ο Ντάμερ ήξερε τι διακυβευόταν κι είχε την ψυχραιμία να πει
"Σκουπίδια είναι, πάω να τα πετάξω".
Ο αστυνομικός το έχαψε.
Παρόλο που είδε τις σακούλες, δεν τις άνοιξε να δει τι έχουν.
Κατάφερε να πείσει τον αστυνομικό.
Μετά απ' αυτό, ήξερε ότι μπορεί να χειραγωγήσει.
Ότι μπορεί να πει κάτι σε κάποιον και να τη βγάλει καθαρή.
Γύρισε και πήγε στο σπίτι.
Βρήκε έναν γαλβανισμένο σωλήνα,
γύρω στο μισό μέτρο, είπε,
κι έχωσε τις σακούλες εκεί μέσα.
Πήγε στη γέφυρα, πάνω απ' το ποτάμι,
και πέταξε τα προσωπικά αντικείμενα
του Στίβεν Χικς.
Μαζί κι ένα μαχαίρι που χρησιμοποίησε
για να τεμαχίσει το πτώμα σε μικρά κομμάτια.
Ο μπαμπάς έμενε στο ξενοδοχείο,
οπότε στην ουσία ήμουν μόνος για μερικούς μήνες.
Όσο έμενε ο πατέρας σου στο ξενοδοχείο,
πόσο συχνά του μιλούσες;
Μια δυο φορές τη βδομάδα.
Ο πατέρας του κι η Σέρι, η μέλλουσα μητριά του,
επέστρεψαν στο σπίτι.
Το ψυγείο είχε ελάχιστο φαγητό.
Παντού υπήρχαν μπουκάλια αλκοόλ.
Ο νεαρός έμοιαζε να κάνει προβληματική ζωή.
Ο πατέρας του ανησυχούσε πολύ,
οπότε έμειναν ξανά στο σπίτι.
Μετά είπες ότι πήγες στο Πανεπιστήμιο Οχάιο Στέιτ;
Για τρεις μήνες περίπου.
Έπινα πολύ εκεί, οπότε οι βαθμοί δεν ήταν πολύ καλοί.
Νομίζω ότι ο μπαμπάς του τον έβαλε στο Οχάιο Στέιτ.
Έπινε πάρα πολύ, έμεινε στα μαθήματα.
Ο μπαμπάς κι η μητριά του αποφάσισαν να καταταγεί στον στρατό.
Μ' έστειλαν για βασική εκπαίδευση.
Και μετά για ιατρική εκπαίδευση.
Μου ανέφερε
ότι αυτό ήταν κάτι που έμαθε,
πώς ν' αναγνωρίζει τα όργανα, δηλαδή,
στην εκπαίδευσή του στον στρατό.
Ο Τζέφρι Ντάμερ αποτάχθηκε λόγω του ποτού.
Άρχισα να πίνω πολύ πάλι,
οπότε αναγκάστηκα να γυρίσω στο Οχάιο.
Με τους δικούς μου.
Όταν επέστρεψε στο σπίτι μετά από τρία χρόνια,
οι σακούλες με το πτώμα του Στίβεν Χικς…
Οι σακούλες ήταν ακόμα εκεί.
Ο Τζέφρι Ντάμερ διασκόρπισε τη σορό του Στιβ Χικς
στη δασώδη περιοχή έκτασης πέντε στρεμμάτων
δίπλα στο σπίτι τους.
Ένας νεαρός άντρας είχε εξαφανιστεί απ' το πουθενά.
Φαντάζεστε. Το έμαθαν μόνο τον Ιούλιο του 1991.
Ο γιος τους εξαφανίστηκε τον Ιούνιο του 1978.
Για 13 χρόνια,
αυτή η οικογένεια δεν ήξερε τι είχε συμβεί στον γιο της,
τον Στίβεν Χικς.
ΘΕΜΑ: ΑΓΝΟΟΥΜΕΝΟΣ/ΑΝΘΡΩΠΟΚΤΟΝΙΑ
ΘΥΜΑ: ΣΤΙΒΕΝ ΜΑΡΚ ΧΙΚΣ
ΣΥΛΛΗΨΕΙΣ: ΤΖΕΦΡΙ Λ. ΝΤΑΜΕΡ
ΑΝΘΡΩΠΟΚΤΟΝΙΑ
Με προβλημάτιζε αυτό.
Πώς εκδηλωνόταν ο προβληματισμός σου;
Τι ένιωθες;
Πολλές τύψεις.
Αναποφασιστικότητα για το αν έπρεπε
να ομολογήσω.
Δεν είχα το θάρρος να το κάνω.
Τι σκεφτόσουν;
Ήξερα πόσο λάθος ήταν.
Και δεν ήθελα να συμβεί ποτέ ξανά κάτι τέτοιο.
ΑΥΓΟΥΣΤΟΣ 1991
Όταν μιλήσαμε με τον Τζέφρι Ντάμερ,
τον ρωτήσαμε για την οικογένειά του.
Είπε "Μην ανακατεύετε την οικογένειά μου".
Είπε "Οι γονείς μου δεν ξέρουν για τις δραστηριότητές μου".
Είπα στον Λάιονελ, τον πατέρα του Τζεφ,
για τις ανθρωποκτονίες,
και σοκαρίστηκε.
Δεν διανοούνταν πώς έκανε κάτι τέτοιο το παιδί του σε κάποιον.
Πώς αντιδρά η οικογένεια σε όλα αυτά;
Μπορώ να πω απλώς ότι αντιδρά
όπως θ' αντιδρούσε οποιαδήποτε οικογένεια.
Βρίσκονται κι εκείνοι σε απόγνωση.
Νιώθουν φρικτά γι' αυτήν την τραγωδία,
καθώς και για τα θύματα και τις οικογένειές τους.
Και νιώθουν μεγάλη θλίψη για τον γιο τους.
Είναι μια πολύ σωστή και υπέροχη οικογένεια.
Ο Λάιονελ είναι εξαιρετικός άνθρωπος
και στενοχωριέται πολύ.
ΦΩΝΗ ΤΟΥ ΛΑΪΟΝΕΛ ΝΤΑΜΕΡ
Τον αγαπώ. Δεν είχα καταλάβει πόσο άρρωστος ήταν.
Και, όπως έχω κάνει ως τώρα,
πάντα θα είμαι στο πλευρό του.
Του επέτρεψαν να καπνίσει
και να πιει όσο καφέ ήθελε.
Τον κρατούσε ήρεμο και στο θέμα.
Χωρίς αυτά, δεν νομίζω ότι θα μαθαίναμε τόσα.
Ήταν πρόθυμος να συνεχίσει να μιλάει
όσο είχε αυτά τα δύο πράγματα.
Είναι δύσκολο ν' ανασύρω στην επιφάνεια τόσα συναισθήματα και κίνητρα.
Το ξέρω ότι είναι. Αν δεν αντέχεις άλλο, πες μου.
-Καταλαβαίνεις γιατί… -Ναι, δεν αντέχω.
Το να το συζητάω και να το αναλύω
μου δείχνει πόσο
στρεβλά σκεφτόμουν.
Καθώς εξελισσόταν η σχέση μου μαζί του,
έδειχνε όλο και μεγαλύτερη προθυμία
να μιλήσει εκτενώς για τις πτυχές της κάθε υπόθεσης,
του κάθε φόνου.
Κάποιες φορές ένιωθα σαν μητέρα του.
Άλλες, σαν να ήταν ο αδερφός μου.
Άλλες, ένιωθα σαν να 'μαι ψυχολόγος του.
Προσπάθησες να συνάψεις κάποια σχέση;
Όχι, δεν θα το 'λεγα.
Γιατί;
Βασικά, λόγω της κατάστασης στο σπίτι.
Δεν μπορούσα να διατηρήσω μακροχρόνια σχέση
εκεί που έμενα.
Ο πατέρας του Τζεφ πρότεινε να μετακομίσει στη γιαγιά του.
Κι έτσι έκανε.
Όταν ενημέρωσα την Κάθριν, τη γιαγιά του,
για τις δραστηριότητες και τις πράξεις του,
ξέσπασε σε κλάματα.
Δεν το πίστευε.
Είπε ότι δεν ήθελε ν' ανακατευτεί στις δραστηριότητές του.
Και δεν ήθελε να μάθει τι συνέβαινε στο υπόγειο.
ΑΥΓΟΥΣΤΟΣ 1991
Είχα φύγει απ' το σπίτι.
Είχα έρθει στο Ουισκόνσιν
για να βοηθήσω τη γιαγιά μου.
Του είπαν "Γιατί δεν πας να μείνεις με τη γιαγιά;
Θα είναι καλό μέρος για σένα.
Γερνάει, χρειάζεται βοήθεια.
Και θα κάνεις μια νέα αρχή σε μια νέα πόλη".
Μου είπε ότι υπεραγαπούσε τη γιαγιά του.
Ο Τζέφρι περιέγραφε τη γιαγιά του
ως την τέλεια γιαγιά.
Απ' το Σάουθ Σάιντ.
Θρησκευόμενη, στοργική.
Ένας πολύ καλός άνθρωπος.
Σ' αυτό το περιβάλλον, φυσικά, μεγάλωσε και ο Λάιονελ Ντάμερ.
Ήταν πολύ υποστηρικτική. Λάτρευε τον Τζεφ.
Ήταν προφανές ότι δεν ήταν κοντά με τους γονείς του.
ΜΙΛΓΟΥΟΚΙ ΓΟΥΕΣΤ ΑΛΙΣ
Το σπίτι της γιαγιάς ήταν στο Γουέστ Άλις.
Τη βοηθούσα με την αυλή και με διάφορα θελήματα.
Όταν μετακόμισε ο Τζεφ, δεν του ζητούσε να κάνει πολλά.
Δεν είμαι σίγουρος αν ήξερε για τη σεξουαλικότητά του.
Ο Τζέφρι ήξερε ότι, αν το μάθαινε,
θα ήταν πολύ επικριτική.
Εκείνη την εποχή,
ήταν πολύ διαφορετικό να πεις ότι είσαι γκέι.
Τον βασάνιζε.
Μου είπε "Δεν μ' αρέσει που είμαι γκέι".
Κατέβαλλα μεγάλη προσπάθεια
ν' αλλάξω τον τρόπο ζωής μου,
τις επιθυμίες μου.
Να ξεφορτωθώ
τα ομοφυλοφιλικά συναισθήματα που είχα.
Τις κυνικές σκέψεις.
Άρχισα να πηγαίνω τακτικά στην εκκλησία με τη γιαγιά.
Και προσπάθησα να καταπιέσω
ό,τι σεξουαλικά συναισθήματα είχα.
Νομίζω ότι αυτό άρχισε να τον αλλάζει.
Διάβαζε τη Βίβλο.
Περνούσαν πολύ χρόνο μαζί, έτρωγαν μαζί βραδινό.
Η γιαγιά μου πήγαινε εκκλησία κάθε Κυριακή.
Τι θρήσκευμα είχε;
Προτεστάντισσα.
Πήγαινε εκκλησία,
προσευχόταν να μπορέσει να καταπολεμήσει αυτές τις ορμές,
τις παθολογικές σεξουαλικές ορέξεις.
Εκείνη την περίοδο,
προσπαθούσε να βρει υποκατάστατα για να μην κάνει φόνο.
Χάζευα στο Σάουθριτζ
και είδα μια κούκλα βιτρίνας που μου τράβηξε την προσοχή.
΄Την ήθελα αυτήν την κούκλα, οπότε…
Μπήκα στο μαγαζί.
Δεν ήταν κανείς μέσα.
Έκατσα μέχρι που έκλεισαν.
-Δεν χτύπησε συναγερμός; -Όχι, τίποτα.
Έγδυσα την κούκλα,
γύρισα σπίτι με ταξί
και τη φύλαξα στο γκαράζ
στο σπίτι της γιαγιάς.
Συνήθιζα να παίζω μαζί της
αφού την έντυνα και την έγδυνα.
Έκανα ότι είναι πραγματική.
Τη χρησιμοποιούσε. Ξάπλωνε και αυνανιζόταν μαζί της.
Δεν ήταν όπως με ζωντανό άνθρωπο.
Δεν τον ικανοποιούσε.
Δεν του αρκούσε μια απρόσωπη κούκλα απ' το εμπορικό.
Μετά από μια δυο βδομάδες, τη βρήκε τυχαία η γιαγιά.
Κρεμούσε μερικά ρούχα που μου είχε πλύνει.
-Αλήθεια; -Ναι. Με ρώτησε τι ήταν.
Πού τη βρήκα.
Της είπα ψέματα ότι την πήρα από…
Ότι πουλούσαν κούκλες που τους περίσσευαν.
Τηλεφώνησε στον μπαμπά. Σκέφτηκα ότι έπρεπε να την ξεφορτωθώ.
Την πήγα στο υπόγειο και…
Την έκανα κομμάτια και την πέταξα στα σκουπίδια.
Έχω εξετάσει 20 κατά συρροήν δολοφόνους.
Οι περισσότεροι με σεξουαλικά εγκλήματα.
Έχω εξετάσει και πολλούς μαζικούς δολοφόνους.
Με προσέγγισε η εισαγγελία
για να εκτιμήσω τον Ντάμερ.
Τον εξέτασα για τρεις μέρες
κι έπειτα κατέθεσα στη δίκη του.
Το ασυνήθιστο συγκριτικά με άλλους κατά συρροήν δολοφόνους που έχω εξετάσει
είναι ότι ο Ντάμερ δεν είχε καθόλου αμυντική στάση.
Απ' όσο καταλάβαινα, δεν προσπαθούσε να μου κρύψει κάτι.
Πιστεύω όντως ότι αναζητούσε διαφορετική λύση για ένα διάστημα.
Αλλά ενώ ο Ντάμερ προσπαθούσε ν' αποφύγει το αλκοόλ,
ν' αποφύγει το ομοφυλοφιλικό σεξ
λόγω των θρησκευτικών αναστολών του,
είχε μια πρωτόγνωρη γι' αυτόν εμπειρία.
Ένας άντρας άφησε ένα σημείωμα στη βιβλιοθήκη
όπου του πρότεινε να του πάρει πίπα στο μπάνιο.
Ήμουν στη βιβλιοθήκη του Γουέστ Άλις.
Διάβαζα ένα βιβλίο, καθόμουν στην καρέκλα.
Ήταν το τελευταίο που περίμενα.
Γέλασα, δεν το πήρα στα σοβαρά.
Σκέφτηκα
"Αυτή είναι μια απαίσια, σατανική
προσπάθεια για να με κάνουν να παραστρατήσω".
Καταλαβαίνεις;
Δεν είδα ποιος ήταν.
Σου είχε περάσει η παρόρμηση όσο πήγαινες εκκλησία
κι επέστρεψε πιο ισχυρή, σωστά;
Αυτό το προκάλεσε, μάλλον.
Αυτό έκανε πιο έντονες τις σκέψεις του για το ομοφυλοφιλικό σεξ.
Κατάλαβε ότι μπορεί να το έχει.
Μ' αυτήν την έννοια, του άνοιξε νέες προοπτικές.
Έγινε πιο τολμηρός και δεν σκεφτόταν τις συνέπειες.
ΣΟΚΟΛΑΤΟΠΟΙΙΑ AMBROSIA
Ο Τζέφρι Ντάμερ βρήκε δουλειά.
Ήταν τεχνικός ανάδευσης
στο εργοστάσιο σοκολάτας Ambrosia.
Έκανε τις βραδινές βάρδιες.
Ήταν μια δουλειά που του επέτρεπε
να βγαίνει τα σαββατοκύριακα.
Τουλάχιστον είχα μια δουλειά με κάπως καλό μισθό.
Ανυπομονούσα για τον ελεύθερο χρόνο.
Την ιδιωτικότητα.
Άρχισα να πίνω πάλι,
να πηγαίνω στα βιβλιοπωλεία.
Βρήκα πού ήταν τα γκέι μπαρ κι άρχισα να πηγαίνω.
Αναζητούσα λίγη ζωντανή συντροφικότητα.
Κάποιον για να περνάω τη νύχτα.
Έναν άντρα που θα έλεγχα απόλυτα
και που θα τον έκανα ό,τι ήθελα.
Κάτι αληθινό,
αντί για μια ψεύτικη κούκλα.
Αυτή ήταν η φαντασίωσή μου.
Λίγο λίγο κάμφθηκαν οι αντιστάσεις μου.
Σταμάτησα να προσπαθώ ν' αντιστέκομαι.
Ήξερα τον Τζέφρι Ντάμερ
κι αρκετά απ' τα θύματά του.
Αφού αποκαλύφθηκαν όλα αυτά,
πολλοί στα μπαρ έλεγαν "Τον θυμάμαι".
Όλοι τον θυμόμασταν. Είναι μικρό το Μιλγουόκι.
Η δεκαετία του 1980.
Ο γκέι τρόπος ζωής γνώριζε μεγάλη άνοδο
στο Μιλγουόκι.
Δεν ήταν τόσο διαδομένος όσο σε Σικάγο, Νέα Υόρκη και Λος Άντζελες,
αλλά για μια πόλη όπως το Μιλγουόκι,
περνούσαμε καλά.
Περνούσαμε τέλεια.
Όποια καθημερινή και να 'βγαινες,
κάτι θα γινόταν κάπου.
Ήσουν ο εαυτός σου.
Είχες ελευθερία.
Οπότε, ένιωθες άνετα.
Θέλω να πω, βάζαμε τα καλά μας και πηγαίναμε στο μπαρ.
Τα μπαρ είχαν υπέροχη μουσική.
Ο κόσμος πάντα ήθελε να χορεύει.
Η περιοχή των γκέι μπαρ ήταν αρκετά κεντρική.
Θα έλεγα ότι ήταν όλα σε μια ακτίνα περίπου εννιά τετραγώνων.
Άνετα πήγαινες απ' το ένα στο άλλο.
Ανακαλύπταμε όλοι ποιοι πραγματικά ήμασταν.
Αποδεχόμασταν τον εαυτό μας.
Πολλοί απ' αυτούς ήταν εκπληκτικοί άνθρωποι.
Είχα περάσει όλη μου τη ζωή στο Μιλγουόκι
και δραστηριοποιούμουν στην κοινότητα από μικρός.
Τότε ήμουν επίσης αρθρογράφος και δημοσιογράφος
στο Μιλγουόκι.
Ο Ντάμερ ενήργησε στην περιοχή.
Επέλεξε με προσοχή αυτά τα μέρη.
Τις πληθυσμιακές ομάδες, τους πελάτες, τις τοποθεσίες.
Οι δρόμοι ήταν σκοτεινοί.
Δεν ήταν ασφαλείς περιοχές, φοβόσουν να παρκάρεις εδώ.
Αυτή η μυστικότητα διευκόλυνε τον Ντάμερ
ν' αναζητά τα θύματά του εδώ,
γιατί κανείς δεν ήξερε την ταυτότητα αυτών των ανθρώπων.
Οι γκέι άντρες συχνά κρύβουν στο σκοτάδι τη μυστική ζωή τους
από μια καλή δουλειά, γυναίκα και παιδιά.
Σύμφωνα με την Ένωση Γκέι Ατόμων,
η σχέση των ομοφυλόφιλων αντρών
συχνά καλύπτεται από μυστικότητα.
Μια μακρόχρονη παράδοση της γκέι κοινότητας
ήταν τα λουτρά.
ΡΩΜΑΪΚΑ ΛΟΥΤΡΑ
Μεταξύ 1970 και 1990,
χρησιμοποιούνταν μόνο ως κοινωνικοί χώροι
όπου γκέι άντρες συναντιούνταν για σεξ.
Μπορούσες να πας στα λουτρά
και να είσαι
όπως σε γέννησε η μάνα σου
και να τριγυρνάς ανενόχλητος.
Σ' άρεσε κάποιος; Έκανες ό,τι ήθελες.
Υπήρχε ανωνυμία.
Δεν χρειαζόταν να τον ξέρεις.
Ο κόσμος απλώς έκανε σεξ.
Στο Μιλγουόκι
το πιο δημοφιλές λουτρό ήταν το Κλαμπ Μπαθς.
Ήταν στον δεύτερο όροφο. Έμπαινες μόνο απ' το στενό.
Δυστυχώς, ήταν δημοφιλές και για τον Τζέφρι Ντάμερ.
Είχε σεξουαλικές δραστηριότητες με άντρες στα λουτρά.
Αλλά ο ίδιος δεν ήθελε να υποκύπτει.
Ο Τζέφρι ήθελε να έχει τον απόλυτο έλεγχο.
Ο Ντάμερ άρχισε να πηγαίνει ναρκωτικά στα λουτρά.
Τι ψυχοτρόπες ουσίες είχες;
Halcion.
Γιατί σ' το έγραψαν;
Για τις αϋπνίες.
Δούλευα βράδια.
Σου έδινε την αίσθηση του ελέγχου;
Μπορούσα να τους κρατήσω παραπάνω.
Μπορούσα να ξαπλώνω μαζί τους
χωρίς να πιέζομαι να κάνω κάτι που ήθελαν εκείνοι.
Δεν θα υπήρχε…
Δεν θα μου ζητούσαν να κάνω διάφορα.
Θα μπορούσα να τους απολαύσω όπως ήθελα εγώ.
Σκέφτηκες καθόλου πώς μπορεί να ένιωθαν εκείνοι;
Νομίζω πως ναι, αλλά δεν μ' ένοιαζε κιόλας πια.
Ήθελα να κάνω αυτό που ήθελα.
Οπότε, δεν μ' ένοιαζε.
Έτσι έλυσε το πρόβλημα του πώς να τους κρατάει παραπάνω
και πώς να ξαπλώνει μαζί τους για περισσότερη ώρα,
που ήταν μια βασική επιθυμία του.
Ήταν αναίσθητοι, ακίνητοι, δεν μπορούσαν ν' αμυνθούν.
Συμμετείχαν σε σεξουαλικές πράξεις χωρίς τη θέλησή τους.
Μια φορά έδωσε υπερβολική δόση σε κάποιον
κι ο ιδιοκτήτης δυσκολεύτηκε να τον ξυπνήσει,
κάλεσε γιατρό.
ΑΠΟΔΥΤΗΡΙΑ ΛΟΥΤΡΑ
Μαθεύτηκαν τα νέα. "Μη βάζετε τον Ντάμερ στα λουτρά".
Η αστυνομία δεν το εξέτασε ως υπόθεση βιασμού
ή σεξουαλικής επίθεσης,
ούτε καν ως διατάραξης της τάξης.
Ουσιαστικά, είπαν στον υπεύθυνο των λουτρών
να τους ειδοποιήσει αν ξαναρχόταν και να μην του επιτρέψει την είσοδο.
Δεν νομίζω ότι δέχονταν ότι ένας άντρας μπορεί να βιαστεί.
Είχε αποκαλυφθεί.
Δεν μπορούσε να πηγαίνει πια εκεί.
Σε ικανοποιούσαν όλα αυτά;
Θέλω να πω, ένιωθες πραγματική ικανοποίηση;
Όχι.
Δεν τους έλεγχα.
Τους ήθελα ολοκληρωτικά, καταλαβαίνεις.
Και δεν μπορούσα να το πετύχω έτσι.
21 ΝΟΕΜΒΡΙΟΥ 1987
ΕΝΝΕΑ ΧΡΟΝΙΑ ΜΕΤΑ ΤΗ ΔΟΛΟΦΟΝΙΑ ΤΟΥ ΣΤΙΒΕΝ ΧΙΚΣ
Ο Τζέφρι είχε βγει ένα βράδυ
και γνώρισε τον Στίβεν Τούμι.
Ήθελε να περάσει μια νύχτα μαζί του,
αλλά ήταν πολύ δύσκολο στο σπίτι της γιαγιάς του.
Οπότε, πήγαν σ' ένα δωμάτιο στο Ξενοδοχείο Αμπάσαντορ.
Και ήπιαν πολύ.
Πέρασαν τη νύχτα μαζί.
Το επόμενο πρωί,
ο Τζεφ στο τέλος ξύπνησε
αφότου είχε λιποθυμήσει.
Είχες λιποθυμήσει;
Ναι.
Δεν ήξερες τι είχες κάνει;
Όχι, όχι πριν να ξυπνήσω το πρωί.
Δεν το πίστευα.
Τα χέρια του και τα σεντόνια είχαν αίματα.
Το ίδιο και το πρόσωπο του άντρα.
Σοκαρίστηκα.
Πανικοβλήθηκα.
Και…
Λυπήθηκα που είχε συμβεί.
Δεν είχα πρόθεση να συμβεί κάτι τέτοιο.
Πώς το ήξερες; Έλεγξες σφυγμό;
Φοβόμουν. Όχι.
Κι έβγαινε αίμα απ' το στόμα του.
Απ' ό,τι φαίνεται, τον είχα χτυπήσει με τις γροθιές μου στο στήθος.
ΑΝΘΡΩΠΟΚΤΟΝΙΑ: ΣΤΙΒΕΝ ΤΟΥΜΙ
Υπήρχαν αίματα παντού. Είπε ότι είχε λιποθυμήσει απ' το ποτό.
Είχε ξαφνιαστεί.
Άρα, δεν υπήρχε πρόθεση. Δεν ήταν φαντασίωση.
Αλλά είχε εκδηλωθεί η πιο μύχια επιθυμία του.
Δεν το είχε σχεδιάσει.
Έκανε τσεκ ιν για μία μέρα
και το παρέτεινε και για δεύτερη
για να ξεφορτωθεί το πτώμα.
Πήγε σ' ένα κατάστημα με βαλίτσες,
πήρε ένα μεγάλο μπαούλο και το πήγε στο ξενοδοχείο.
Πήγε το μπαούλο στο δωμάτιό του
κι έβαλε τον Στίβεν Τούμι στο μπαούλο.
Μετά κάλεσε ένα ταξί.
Μάλιστα, ο ταξιτζής είπε "Πτώμα έχεις στη βαλίτσα;"
Τόσο βαριά ήταν.
Μετά, πήγε το πτώμα του Τούμι
στο σπίτι της γιαγιάς
και ξεφορτώθηκε το πτώμα στα κρυφά.
Τεμάχισε το πτώμα
το έβαλε σε σακούλες και το πέταξε.
ΝΟΕΜΒΡΙΟΣ 1987
Ο Τούμι μεγάλωσε στο Άνω Μίσιγκαν,
στη μικρή πόλη Οντονάγκον,
όπου τον ήξεραν όλοι.
Ήταν πολύ ήσυχο παιδί. Έτσι τον ήξερα.
Πολύ ήσυχος και δεν ενοχλούσε κανέναν.
Ο Στίβεν Τούμι μετακόμισε στο Μιλγουόκι γύρω στο 1985
κι έπιασε δουλειά ως ψήστης.
Τελευταία φορά τον είδαν το φθινόπωρο του 1987.
Αφότου ομολόγησε,
πίστεψα όσα έλεγε ο Ντάμερ.
Δεν είχε λόγο να μη μας πει την αλήθεια.
Δεν είχε καν λόγο να μας πει ότι τον είχε σκοτώσει.
Ήταν ένα θύμα για το οποίο είχαμε ελάχιστες αποδείξεις.
Η κατάθεση του Ντάμερ μάς έδωσε όλες τις λεπτομέρειες.
Δεν υπήρχε λόγος να μην πιστέψουμε τα γεγονότα που μας αφηγήθηκε ο Ντάμερ.
Μετά την ομολογία του, συνάντησα την οικογένεια στο Άνω Μίσιγκαν.
Ο γιος τους είχε πάει στο Μιλγουόκι
για να βρει δουλειά σε μια πιο μεγάλη πόλη.
Για να βρει τι ήθελε να κάνει στη ζωή του.
Και χάθηκε για πάντα.
ΣΤΙΒΕΝ Γ. ΤΟΥΜΙ ΘΑ ΣΕ ΑΓΑΠΑΜΕ ΓΙΑ ΠΑΝΤΑ
Νομίζω ότι δυσκολεύτηκαν πολύ να το δεχτούν.
Πώς ένιωσες μετά απ' ό,τι έγινε στο Αμπάσαντορ;
Τρομοκρατημένος.
Που είχε ξεκινήσει πάλι, καταλαβαίνεις.
Και δεν ήθελα να συμβεί ποτέ ξανά κάτι τέτοιο.
Πώς ένιωσες που εκδηλώθηκε παρόλο που ήσουν αναίσθητος;
Μπερδεμένος.
Ένιωσες ότι έχανες τον έλεγχο;
Ναι, ήξερα πως τον έχανα.
Ο πρώτος φόνος.
Από το 1978 και τον φόνο του Στίβεν Χικς
στον Νοέμβριο του 1987 και τον φόνο του Στίβεν Τούμι.
Την πρώτη δολοφονία την έκανε στα 18 του.
Για εννιά χρόνια δεν σκότωνε.
Το Αμπάσαντορ έκανε κάτι. Μου ξύπνησε κάτι.
Ήθελα κι άλλο.
Μου ξύπνησε κάτι, δεν ξέρω τι.
Ο φόνος του Τούμι ήταν σημείο καμπής γι' αυτόν.
Κατάλαβε πια ότι έχανε τη μάχη με τον εαυτό του.
Δεν μπορούσε να το ελέγξει πια.
Μου έδωσε μια ιδιαίτερη ευχαρίστηση.
Αυτές οι πράξεις κυρίευσαν τις σκέψεις μου.
Ο κίνδυνος μπορεί να μοιάζει με τον γείτονά σας.
Αν τον έβλεπες στον δρόμο, ήταν ένας απλός περαστικός.
Δεν έμοιαζε τρομακτικός.
Ένας κατά συρροήν φονιάς στο Μιλγουόκι.
Κανείς πέρα απ' τον Ντάμερ
δεν ήξερε ότι ένας κατά συρροήν φονιάς σεργιάνιζε στην πόλη μας.
Ούτε η αστυνομία το ήξερε. Κανείς στην κοινότητα.
Σταμάτησε πια να προσπαθεί ν' αντισταθεί σ' αυτές τις ορμές.
Έγινε μια φονική μηχανή χωρίς κανέναν απολύτως έλεγχο.
Η παρόρμηση ήταν πιο ισχυρή από οτιδήποτε άλλο.
Ήταν μια ανυποχώρητη κινητήριος δύναμη.
Οι επιθυμίες μου ήταν
κτηνώδεις, προφανώς.
Υποτιτλισμός: Κατερίνα Περδικάκη